b'\n_START_ARTICLE_\nSveti Brcko\n_START_SECTION_\n\xc5\xbdivotopis\n_START_PARAGRAPH_\nBrcko je bio u\xc4\x8denik i nasljednik svetog Martina biskupa na biskupskoj stolici u Toursu, u Francuskoj. Kako je slavni biskup Martin umro 397., lako je zaklju\xc4\x8diti, da je sv. Brcko \xc5\xbeivio na kraju 4. i u 5. stolje\xc4\x87u. Umro je 444. god._NEWLINE_Ovaj svetac bio je osobni \xc4\x91akon sv. Martina. Ali prije no \xc5\xa1to je postao sno\xc5\xa1ljiv i ponizan, bio je veliko gun\xc4\x91alo, sklon ogovaranju, bezveznjak \xe2\x80\x93 reklo bi se jednom rije\xc4\x8dju. Bez obzira na sve to, sv. Martin ga je uzeo k sebi i ostala je zapisana re\xc4\x8denica kojom sv. Martin opisuje Brcka: "Ako je Krist podnosio Judu, za\xc5\xa1to ja ne bih podnosio Brcka?" Ipak sv. Martin je bio i dalekovidan \xc4\x8dovjek, tako da je u Brcku vidio osobu od velikih milosti, ali trebalo ih je sa\xc4\x8dekati. Tek nakon dugog niza godina Brcko se doista obra\xc4\x87a, mijenja svoj dotada\xc5\xa1nji na\xc4\x8din \xc5\xbeivota i postaje uzor svima i u pona\xc5\xa1anju i u vladanju, i u molitvi i u radu. Upravo \xc5\xbeivot ovoga sveca u\xc4\x8di druge da za svetost nikad nije kasno._NEWLINE_Dvadesetak kilometara od sredi\xc5\xa1ta Zagreba uz glavnu prometnicu prema istoku, 3 km poslije Dugog Sela smje\xc5\xa1tena je \xc5\xbeupa Zagreba\xc4\x8dke nadbiskupije Brckovljani. Posve\xc4\x87ena je sv. Brcku, po kojem je i mjesto dobilo naziv Brckovljani. U kalendaru svetih katoli\xc4\x8dke Crkve zabilje\xc5\xbeen je 13. studenoga. Sv. Martin biskup (po vlastitoj \xc5\xbeelji) nije pokopan u katedrali kao \xc5\xa1to mnogi misle. Kako bi se njegov grob sa\xc4\x8duvao kao i poradi mno\xc5\xa1tva hodo\xc4\x8dasnika, njegov nasljednik sv. Brcko nad Martinovim grobom podigao je crkvu. Sveti Brcko je zabilje\xc5\xbeen kao svetac pokajanja.'